Държавен вестник, бр. 109, 2013 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  109
(4) В случаите по ал. 3 комисията и ком-
петентните органи на останалите държави 
членки, които могат да бъдат определени 
като референтни държави членки, съвмест-
но определят референтна държава членка в 
едномесечен срок от подаване на искането 
по ал. 3 и своевременно уведомяват за това 
лицето, подало искането. В случай че орга-
ните по изречение първо не вземат решение 
в посочения срок или не уведомят за това 
решение лицето, подало искането, в 7-дне-
вен срок от вземането на решение лицето 
определя референтна държава членка между 
една от посочените държави въз основа на 
критериите по ал. 2. В случай че комисията 
не се съгласи с определянето на референтна 
държава от лицето, подало искането, коми-
сията може да уведоми ЕОЦКП за осигуря-
ване на съдействие в съответствие с чл. 19 
от Регламент (ЕС) № 1095/2010.
(5) Допълнителните изисквания във връзка 
с процедурата по ал. 1 – 4 са определени в 
Регламент за изпълнение (ЕС) № 448/2013 на 
Комисията от 15 май 2013 г. за установяване 
на процедура за определяне на референтна 
държава членка за лица, управляващи алтерна-
тивни инвестиционни фондове, със седалище 
извън ЕС съгласно Директива 2011/61/ЕС на 
Европейския парламент и на Съвета (ОВ, L 
132/3 от 16 май 2013 г.), наричан по-нататък 
„Регламент за изпълнение (ЕС) № 448/2013“.
Чл. 208. (1) За издаване на лиценз по 
чл. 207, ал. 1 се подава заявление по образец, 
към което се прилагат:
1. данните и документите по чл. 201, ал. 2;
2. обосновка на определянето на Република 
България като референтна държава членка 
и стратегията на заявителя за предлагане на 
управлявани от него алтернативни инвести-
ционни фондове на територията на държави 
членки;
3. информация за разпоредбите на този дял, 
които заявителят не може да спазва поради 
противоречие с императивни разпоредби на 
националното право на заявителя или на 
управляван от него алтернативен инвестици-
онен фонд от трета държава, който ще бъде 
предлаган на територията на държави членки;
4. доказателства, че съответното законода-
телство на третата държава съдържа разпо-
редби, равностойни на разпоредбите на т. 3 
като регулаторна цел и осигурявано равнище 
на защита на инвеститорите, и че заявителят 
спазва тези разпоредби на законодателството 
на третата държава;
5. правно становище относно разпоредбите 
на третата държава по т. 4, регулаторната им 
цел и целената с тях защита на инвеститорите;
6. името или наименованието на закон-
ния представител на заявителя и неговият 
постоянен адрес или адрес на управление, 
както и адресът му за кореспонденция, ако 
той е различен.
(2) Данните и документите по чл. 201, 
ал. 2, т. 2 могат да бъдат представени само 
за алтернативните инвестиционни фондове, 
установени в държави членки, които заяви-
телят възнамерява да управлява, и за алтер-
нативните инвестиционни фондове, които 
възнамерява да предлага на територията на 
държави членки.
(3) Заявителят може да не спазва разпо-
редби на този дял, ако докаже, че:
1. спазването на съответната разпоредба 
противоречи на императивна разпоредба на 
националното право на заявителя или на 
управляван от него алтернативен инвести-
ционен фонд, установен в трета държава, 
който ще бъде предлаган на територията на 
държави членки;
2. законодателството на третата държава, 
приложимо към заявителя или към управля-
вания от него алтернативен инвестиционен 
фонд, установен в трета държава, съдържа 
разпоредби, равностойни на разпоредбите, 
които няма да бъдат спазвани, като регула-
торна цел и осигурявано равнище на защита 
на инвеститорите;
3. заявителят и/или управляваният от него 
алтернативен инвестиционен фонд спазва 
разпоредбите на законодателството на третата 
държава по т. 2.
(4) Данните и документите по ал. 1 трябва 
да отговарят на изискванията на чл. 201, ал. 5.
(5) Комисията се произнася по подаденото 
заявление при съответно прилагане на чл. 201, 
ал. 6 – 12 и при спазване на ал. 6 – 8. Срокът 
за произнасяне не тече, ако не са представени 
документите по ал. 1.
(6) При получаване на заявлението по ал. 1 
комисията извършва оценка на определяне-
то на Република България като референтна 
държава членка съгласно критериите по 
чл. 207, ал. 2, като при положителна оценка 
незабавно, но не по-късно от един месец 
от получаване на заявлението, уведомява 
ЕОЦКП за извършената оценка и предоставя 
на ЕОЦКП приложените към заявлението 
данни и документи по ал. 1, т. 2 за станови-
ще. От уведомяването по изречение първо 
до представяне на становището на ЕОЦКП 
относно определянето на референтната дър-
жава срокът по чл. 201, ал. 9 спира да тече.
(7) При получаване на заявлението по ал. 1 
комисията извършва оценка на наличието 
на изискванията по ал. 3, като при положи-
телна оценка незабавно, но не по-късно от 
един месец от получаване на заявлението, 
уведомяват ЕОЦКП за извършената оценка 
и предоставя на ЕОЦКП приложените към 
заявлението данни и документи по ал. 1, 
т. 3 – 5. От уведомяването по изречение първо 
до представяне на становището на ЕОЦКП 
относно прилагането на освобождаването по 
ал. 2 срокът по чл. 201, ал. 9 спира да тече.